Euroopa tehnikatudengite insenerivõistlus

Euroopa tehnikatudengite insenerivõistlus (EBEC) on iga-aastane insenerivõistlus, mida korraldab Euroopa Tehnikatudengite Kogu (BEST). 
EBECit korraldatakse 32 riigis ning selle missiooniks on arendada üliõpilasi, pannes neid lahendama teoreetilist (Case Study) või praktilist (Team Design) ülesannet. Üliõpilased moodustavad neljaliikmelised meeskonnad ning lahendavad mitme eri valdkonnaga seotud ülesannet. 
EBECi eesmärk on rakendada üliõpilaste teadmisi ja oskusi eluliste probleemide lahendamisel. Ülesannet lahendatakse neljaliikmelises meeskonnas.
EBEC on üks BESTi põhilistest teenustest, millega võimaldatakse tehnikaüliõpilastele ülikoolis räägitu kõrvale täiendavat praktilist kogemust. Võistluse käigus arendavad üliõpilased loovust, suhtlusoskust ning meeskonnatöö oskusi. Samuti võimaldab EBEC edasipääsul lahendada ülesannet multikultuurses keskkonnas.
2016. aasta EBECi finaalvoor toimus 1.–10. augustil Belgradis ning seal võistles 120 üliõpilast.
Ajalugu.
EBECi idee tuleneb Kanada insenerivõistlusest (CEC), mida korraldab Kanada Tehnikatudengite Kogu (CFES). BESTi liikmed külastasid CECi 2002. aastal ning sama aasta BESTi üldkogul arutati insenerivõistluse korraldamist. Esimene EBEC toimus 2003. aastal Eindhovenis ning sellest võtsid osa ainult antud ülikooli üliõpilased. Esimene piirkondlik EBEC toimus 2006. aastal Portugalis. Esimene rahvusvaheline EBEC Final toimus 2009. aastal Gentis, osalejaid oli 51 ülikoolist. 
Struktuur.
EBEC on kolmetasandiline. Toimub 84 kohalikku ja 15 piirkondlikku vooru ning finaalvõistlus. EBEC on üks suuremaid insenerivõistlusi, mida korraldavad Euroopa üliõpilased. Igal aastal võtab EBECist osa umbes 7000 üliõpilast. 
Kohalikud voorud.
Kohalikke voorusid korraldatakse ülikoolides, kus on olemas BESTi kohalik grupp. Võitjameeskond pääseb edasi järgmisse vooru.
Riiklikud/piirkondlikud voorud.
Riiklikke/piirkondlikke voorusid (NRR) korraldatakse ühe riigi või piirkonna sees (nt EBEC Baltic, EBEC Poland). Piirkondlike voorude võitjad saavad võimaluse osaleda EBEC Finalis. Praegu toimub 15 piirkondlikku vooru, kus osaleb kokku rohkem kui 700 üliõpilast. 
EBECi finaal.
EBECi finaalvoor (EBEC Final) on üks BESTi mastaapsematest projektidest. Üritusel kohtuvad rohkem kui 80 Euroopa parimast tehnikaülikoolist pärit üliõpilased. Töö toimub rahvusvahelises keskkonnas ning üliõpilased lahendavad 10 päeva jooksul mitmeid probleeme. Võistluse käigus saavad üliõpilased võimaluse näha eri kultuure, tutvuda korraldajalinnaga ning kohtuda suurettevõtete esindajatega EBECi karjääripäeval. 
Kategooria.
Case Study (teoreetiline ülesanne).
Case Study (CS) on teoreetiline probleemi lahendamine. See nõuab analüüsimise, uurimise, otsustamise, testimise ja esitlemise oskust. Ülesanneteks on majanduslikud, sotsiaalsed või seadustega seotud probleemid. Ülesande lahenduse peab esitama teatud aja jooksul, arvestades raha- ja ajaressurssi. 
Team Design (praktiline ülesanne).
Team Design (TD) on praktiline projektipõhine ülesanne, mis nõuab prototüübi loomist, selle disainimist ja esitamist, lähtudes ette antud kriteeriumitest. Prototüübi peab valmistama kindla aja jooksul, kasutades etteantud materjale. 
Võistluse ülevaade.
Praeguseks on korraldatud EBECit seitse korda.
EBEC 2009.
Esimene EBEC finaalvoor korraldati Genti kohaliku grupi poolt 2009. aastal. Võistlusel osales 80 üliõpilast, kes jõudsid finaali, võites 2300 osalejat 51 ülikoolist 18 riigist. Seda üritust toetas UNEP, kes pani välja reaalse probleemülesande Team Designile. EBECit tunnustati ka Euroopa loovuse ja innovatsiooni aasta partnerina. 
EBEC 2010.
EBECi areng jätkus. 2010. aastal toimus EBEC 71 tehnikaülikoolis ning kokku osales 5000 üliõpilast 31 Euroopa riigist. Finaalis osales 104 üliõpilast, kes kogunesid Cluj-Napocasse, et end tõestada. 
EBEC 2011.
2011. aastal korraldati EBECit 79 tehnikaülikoolis. Kokku osales üle 5000 tehnikaüliõpilase, kellest 104 pääsesid Istanbulis toimunud finaali. Võistlusele andsid oma panuse üle 200 BESTi liikme.
EBEC 2012.
EBEC 2012 finaali korraldajaks oli Zagreb, kes sai toetuse ka Horvaatia presidendilt. Üritus hõlmas nelja tööpäeva, ametlikku avamist ja lõpetamist ja üht vaba päeva. Vabal päeval anti osalejatele võimalus tutvuda Zagrebiga. 
EBEC 2013.
Viies EBEC Final toimus Varssavis ning üritusega oli seotud 83 Euroopa tehnikaülikooli. 2013. aastal toimus 15 regionaalset EBEC vooru ning kokku osales üle 6500 üliõpilase. Võistlust toetas Varssavi Tehnikaülikool, haridusministeerium ja teaduskeskus Copernicus.
EBEC 2014.
2014. aastal toimus 87 kohalikku vooru, millest võttis osa üle 6000 osaleja. Finaalis osales 116 üliõpilast ning oma panuse andsid üle 500 BESTi liikme 32 Euroopa riigist.
EBEC 2015.
Aastal 2015 toimus EBEC Final Portos, kus osales siiani kõige rohkem võistlejaid (120). See seadis kõrged standardid tulevasteks voorudeks.
EBECi olemus.
EBEC on võistlus, mis levib üle kogu Euroopa, jõudes tuhandete üliõpilaste, ülikoolide ja ettevõteteni. EBECi teeb eriliseks lisaks numbritele ja tehnilistele tulemustele ka võistlust ümbritsev õhkkond, nn "BEST-Spirit", mille loovad tiimitöö, loovuse ja teadmiste ühinemine, tahe anda endast parim. See paneb üliõpilased osalema ja leidma parimaid lahendusi probleemülesannetele, see paneb õppejõud ja spetsialistid andma oma teadmisi võistluse läbipaistvuse saavutamiseks, see paneb ettevõtted uuesti osalema, et kindlustada üliõpilaste tegelemine ajakohaste tehnoloogiliste probleemidega, ja see paneb BESTi liikmed jätkuvalt töötama ürituse arendamise nimel. See toob kõik need inimesed kokku just ühe eesmärgi pärast – "Design the Future. Today". 
Auhinnad ja nominatsioonid.
EBEC Final 2015 Portos valiti Portugalis parimaks projektiks, mis osaleb järgmises Charlemagne`i Euroopa noorte auhinna voorus. 
Toetajad.
BEST otsib võimalusi koostööks institutsioonidega, kes tunnustavad BESTi pingutusi ja jagavad visiooni mõjutada Euroopa üliõpilasi. Siiani on EBECit toetanud näiteks UNESCO, Young in Action, Insenerihariduse Euroopa Nõukogu ( (SEFI)), Elektri- ja Elektroonikainseneride institutsioon (). 
Ülikoolid, kes on toetanud viimastel aastatel EBECit: [Thessaloniki Aristotelesi Ülikool] (Aristotle University of Thessaloniki), Praha Tehnikaülikool (Czech Technical University in Prague), Grazi Tehnikaülikool (Graz University of Technology), Ateena riiklik tehnikaülikool (National Technical University of Athens (NTUA)), Gliwice Silesiani Tehnikaülikool (Silesian University of Technology in Gliwice), Porto Ülikool (Universidade do Porto), Yildiz Tehnikaülikool (Yildiz Teknik Universitesi). 
Akrediteerimine.
Ülikoolid tunnustavad EBECit kui kõrgekvaliteedilist projekti, mis panustab osalejate haridusse. Porto ülikool oli esimene, kes antud võistlust tunnustas, andes osalejatele selle eest ainepunkte.